
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 787 

4 Απριλίου 2013 


ΑΠΟΦΑΣΕΙ Σ 

Αριθμ. 1821/436 Α1/0020 - Α10 

Εκχώρηση αρμοδιοτήτων για την κατηγορία πράξεων 
«Ενίσχυση Μικρομεσαίων Επιχειρήσεων που δραστη¬ 
ριοποιούνται στους τομείς Μεταποίησης, Τουρισμού, 
Εμπορίου - Υπηρεσιών» των Περιφερειακών Επιχει¬ 
ρησιακών Προγραμμάτων του ΕΣΠΑ στον Ενδιάμεσο 
Φορέα Επιχειρησιακού Προγράμματος Ανταγωνιστι¬ 
κότητα και Επιχειρηματικότητα (ΕΦΕΠΑΕ). 

Ο ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98/22.4.2005). 

2. Το π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» και το π.δ. 
86/2012 «Διορισμός Υπουργών, Αναπληρωτών Υπουργών 
και Υφυπουργών» (ΦΕΚ Α' 141/21.6.2012). 

3. Το π.δ. 98/2012 «Τροποποίηση π.δ. 85/2012 Ιδρυση 
και μετονομασία Υπουργείων, μεταφορά και κατάργηση 
υπηρεσιών” (Α/141)» άρθρο 4 (ΦΕΚ Α' 160/10.8.2012). 

4. Τον Ν. 3614/2007 «Διαχείριση,Έλεγχος και Εφαρμο¬ 
γή Αναπτυξιακών Παρεμβάσεων για την προγραμματική 
περίοδο 2007-2013» και ειδικότερα τα άρθρα 3, 4, 5, 6 
και 7 αυτού όπως τροποποιείται και ισχύει κάθε φορά 
(ΦΕΚ Α' 267/03.12.07). 

5. Τον Κανονισμό (ΕΚ) 1083/2006 του Συμβουλίου περί 
καθορισμού γενικών διατάξεων για το Ευρωπαϊκό Τα¬ 
μείο Περιφερειακής Ανάπτυξης, το Ευρωπαϊκό Κοινωνικό 
Ταμείο και το Ταμείο Συνοχής και την κατάργηση του 
Κανονισμού 1260/99, (I 210/31.7.2006 σελ. 25-78) όπως 
τροποποιείται και ισχύει κάθε φορά. 

6. Τον Κανονισμό (ΕΚ) 1080/2006 του Ευρωπαϊκού Κοι¬ 
νοβουλίου και του Συμβουλίου για το Ευρωπαϊκό Ταμείο 
Περιφερειακής Ανάπτυξης και για την κατάργηση του 
κανονισμού (ΕΚ) αριθ. 1783/1999, (Ι_210/31-7-2006 σελ. 1-11) 
όπως τροποποιείται και ισχύει κάθε φορά. 

7. Τον Κανονισμό 1828/2006 της Επιτροπής για τη 
θέσπιση κανόνων σχετικά με την εφαρμογή του Κανο¬ 
νισμού (ΕΚ) αριθ. 1083/2006 του Συμβουλίου περί κα¬ 


θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, του Ευρωπαϊκό Κοινωνικό 
Ταμείου και του Ταμείου Συνοχής και του Κανονισμού 
(ΕΚ) αριθ. 1080/2006 του Ευρωπαϊκού Κοινοβουλίου και 
του Συμβουλίου για το Ευρωπαϊκό Ταμείο Περιφερεια¬ 
κής Ανάπτυξης, (Ε 371/27.12.2006 σελ. 1-183) όπως τρο¬ 
ποποιείται και ισχύει κάθε φορά. 

8. Την υπουργική απόφαση Συστήματος Διαχείρι¬ 
σης (ΥΠΑΣΥΔ) του Υπουργού Οικονομίας και Οικονο¬ 
μικών με αριθμό 14053/ΕΥΣ 1749/27.03.2008 (ΦΕΚ 540 
Β'/27.03.2008), όπως τροποποιείται και ισχύει κάθε φορά. 

9. Την με ΑΠ 1121/408 Δ/Φ03.2.3.2012/ΦΕΚ Β 655/7.3.2012 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης, Οικονομικών και Ανάπτυ¬ 
ξης, Ανταγωνιστικότητας και Ναυτιλίας «Αντικατάστα¬ 
ση της υπ’ αριθμ. 15636/2938Δ/Φ.03/16.12.2008/ΦΕΚ Β' 
2555/17.12.2008 κοινής υπουργικής απόφασης σύστασης 
της Ειδικής Γραμματείας για την Ανταγωνιστικότητα και 
της Ειδικής Υπηρεσίας Διαχείρισης του Επιχειρησιακού 
Προγράμματος ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗΜΑ¬ 
ΤΙΚΟΤΗΤΑ (ΕΥΔ ΕΠΑΕ)». 

10. Το π.δ. 117/2012 (ΦΕΚ Α' 202/19.10.2012) «Σύσταση, 
συγχώνευση και μετονομασία Γ ενικών Γ ραμματειών του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων» και ιδίως το άρθρο 1 
παρ. 2 (δ) αυτού. 

11. Την με ΑΠ. 37142/ΔΙΟΕ 883/ΦΕΚ Β' 2379/27.8.2012 
κοινή απόφαση των Υπουργών Οικονομικών, Διοικητικής 
Μεταρρύθμισης και Ηλεκτρονικής Διακυβέρνησης και 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων «Κατάργηση της Ειδικής Γ ραμματείας 
Εθνικού Στρατηγικού Πλαισίου Αναφοράς (ΕΣΠΑ) και 
της Ειδικής Γ ραμματείας για την Ανταγωνιστικότητα». 

12. Την υπ’ αριθμ. Ε (2007) 5337/26.10.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Μακεδονίας - Θράκης» όπως αυτή τροποποιή¬ 
θηκε με την υπ’ αριθμ. 0 (2012) 9515/11.12.2012 απόφαση 
έγκρισης του Περιφερειακού Επιχειρησιακού Προγράμ¬ 
ματος «Μακεδονίας - Θράκης». 

13. Την υπ’ αριθμ. Ε (2007) 5439/5.11.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Κρήτης και Νήσων Αιγαίου» όπως αυτή τρο¬ 
ποποιήθηκε με την υπ’ αριθμ. Θ (2012) 9526/11.12.2012 
απόφαση έγκρισης του Περιφερειακού Επιχειρησιακού 
Προγράμματος «Κρήτης και Νήσων Αιγαίου». 

14. Την υπ’ αριθμ. Ε (2007) 5332/26.10.2007 απόφαση 
έγκρισης του Περιφερειακού Επιχειρησιακού Προ¬ 
γράμματος «Θεσσαλίας - Στερεός Ελλάδος - Ηπείρου» 
όπως αυτή τροποποιήθηκε με την υπ’ αριθμ. Θ (2012) 
9521/11.12.2012 απόφαση έγκρισης του Περιφερειακού 
Επιχειρησιακού Προγράμματος «Θεσσαλίας - Στερεός 
Ελλάδος - Ηπείρου». 

15. Την υπ’ αριθμ. Ε (2007) 5443/26.11.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Αττικής» όπως αυτή τροποποιήθηκε με την υπ’ 
αριθμ. Θ (2012) 9522/11.12.2012 απόφαση έγκρισης του Πε¬ 
ριφερειακού Επιχειρησιακού Προγράμματος «Αττικής». 

16. Την υπ’ αριθμ. Ε (2007) 5441 απόφαση έγκρισης του 
Περιφερειακού Επιχειρησιακού Προγράμματος «Δυτικής 
Ελλάδας - Πελοποννήσου - Ιόνιων Νησιών» όπως αυτή 
τροποποιήθηκε με την υπ’ αριθμ. Θ (2012) 9559/11.12.2012 
απόφαση έγκρισης του Περιφερειακού Επιχειρησιακού 
Προγράμματος «Δυτικής Ελλάδας - Πελοποννήσου - 
Ιόνιων Νησιών». 

17. Την απόφαση του Ειδικού Γραμματέα για την 
Ανταγωνιστικότητα για την ανάθεση του έργου: 
«Επιλογή Ενδιάμεσων Φορέων Διαχείρισης Κρατικών 
Ενισχύσεων του ΕΠΑΕ, σύμφωνα με το Άρθρο 4 του 
Ν. 3614/2007 και του π.δ. 98/96» στον ΕΦΕΠΑΕ (Αριθμ. 
4226/1019Δ/14.4.20 09). 

18. Την υπ’ αριθμ. 35312/ΕΥΣ 5239/11-08-2010 (ΦΕΚ1356/ 

I. 9.2010) υπουργική απόφαση για την εκχώρηση αρμο¬ 
διοτήτων διαχείρισης για πράξεις των Περιφερειακών 
Επιχειρησιακών Προγραμμάτων της προγραμματικής 
περιόδου 2007-2013 στην Ειδική Υπηρεσία Διαχείρισης 
του ΕΠ «Ανταγωνιστικότητα και Επιχειρηματικότητα», 
όπως τροποποιήθηκε από την υπ’ αριθμ. 1087/ΕΥΣ 1138/ 

II. 1.2013 (ΦΕΚ Β' 248/8.2.2013). 

19. Το υπ’ αριθμ. 200/31/11-01-2013 έγγραφο της ΕΥΔ 
ΕΠΑΕ «Διαβίβαση δελτίων κωδικού θέματος προτεραι¬ 
ότητας της κατηγορίας πράξης: “Ενίσχυση Μ.Μ.Ε. που 
δραστηριοποιούνται στους τομείς Μεταποίησης, Του¬ 
ρισμού, Εμπορίου & Υπηρεσιών στο πλαίσιο των περι¬ 
φερειακών επιχειρησιακών προγραμμάτων του ΕΣΠΑ 
2007-2013”». 

20. Την υπ’ αριθμ. 205/28/Α2/11.1.2013 υπουργική απόφα¬ 
ση για την «Πρόσκληση υποβολής αιτήσεων υπαγωγής 
επενδυτικών σχεδίων/ενισχύσεων στο Πρόγραμμα “Ενί¬ 
σχυση Μικρομεσαίων Επιχειρήσεων που δραστηριοποιού¬ 
νται στους τομείς Μεταποίησης, Τουρισμού, Εμπορίου - 
Υπηρεσιών”» και τον συνημμένο Οδηγό Εφαρμογής αυτής. 


21. Το γεγονός ότι από την παρούσα απόφαση δεν 
προκαλείται επιπλέον δαπάνη σε βάρος του κρατικού 
προϋπολογισμού, αποφασίζει: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Με βάση το άρθρο 4 παρ. 1 του Ν. 3614/2007 ορίζεται 
ως Ενδιάμεσος Φορέας Διαχείρισης (εφεξής Ε.Φ.Δ.) της 
Κατηγορίας Πράξεων των Περιφερειακών Επιχειρησια¬ 
κών Προγραμμάτων (Π.Ε.Π.) «Αττική», «Μακεδονία - Θρά¬ 
κη», «Κρήτη και Νήσοι Αιγαίου», «Θεσσαλία - Στερεά 
Ελλάδα -Ήπειρος», ο Ενδιάμεσος Φορέας του Επιχει¬ 
ρησιακού Προγράμματος Ανταγωνιστικότητα και Επι¬ 
χειρηματικότητα (εφεξής ΕΦΕΠΑΕ). 

Άρθρο 2 

Αντικείμενο της εκχώρησης 

1. Ο φορέας του άρθρου 1 αναλαμβάνει αρμοδιότητες 
διαχείρισης για τη κατηγορία πράξεων «Ενίσχυση Μ.Μ.Ε. 
που δραστηριοποιούνται στους τομείς Μεταποίησης, 
Τουρισμού, Εμπορίου & Υπηρεσιών στο πλαίσιο των πε¬ 
ριφερειακών επιχειρησιακών προγραμμάτων του ΕΣΠΑ 
2007-2013». 

Το Πρόγραμμα αποτελεί πρωτοβουλία του Υπουρ¬ 
γείου Ανάπτυξης, Ανταγωνιστικότητας Υποδομών, Με¬ 
ταφορών και Δικτύων στο πλαίσιο των Περιφερειακών 
Επιχειρησιακών Προγραμμάτων του ΕΣΠΑ 2007-2013 
και επιδιώκει: 

• τη συγκράτηση της παραγωγικής βάσης της Ελλη¬ 
νικής Οικονομίας και ιδιαίτερα του τομέα της Μεταποί¬ 
ησης, του Τουρισμού, της Παροχής Υπηρεσιών και του 
Εμπορίου σε συνθήκες ύφεσης. 

• την ενίσχυση της εξωστρεφούς επιχειρηματικότητας 
και της ανταγωνιστικότητας, ως βασικής επιλογής για 
την παραγωγική αναβάθμιση της χώρας προς αγαθά και 
υπηρεσίες υψηλής προστιθέμενης αξίας, με ποιότητα, 
περιβαλλοντική ευαισθησία, ενσωμάτωση γνώσης και 
καινοτομίας. 

• την ανάδειξη του επιχειρηματικού «πλεονεκτήμα¬ 
τος» των περιφερειών της χώρας μέσω στοχευμένων 
ενεργειών ενίσχυσης ΜΜΕ, στους εν λόγω τομείς και 
δραστηριότητες. 

Η ενδεικτική συνολική δημόσια δαπάνη των κατηγο¬ 
ριών πράξεων ανέρχεται σε 456.000.000 € και κατανέ- 
μεται στις Περιφέρειες της χώρας ως εξής: 


ΠΕΠ 

Περιφέρεια 

Αξονας 

Δημόσια Δαπάνη 

(13) ΑΤΤΙΚΗΣ 

Αττική 

03 

130.500.000 


Κεντρική Μακεδονία 

04 

90.000.000 

(09) ΜΑΚΕΔΟΝΙΑΣ- ΘΡΑΚΗΣ 

Δυτική Μακεδονία 

05 

22.500.000 


Ανατ. Μακεδονία-Θράκη 

06 

22.500.000 


Θεσσαλία 

07 

22.500.000 

(12) ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ- ΗΠΕΙΡΟΥ 

Στερεά Ελλάδα 

08 

18.000.000 


Ήπειρος 

09 

22.500.000 


Δυτική Ελλάδα 

04 

22.500.000 

(10) ΔΥΤ. ΕΛΛΑΔΑΣ, ΠΕΛ/ΣΟΥ, ΙΟΝΙΩΝ ΝΗΣΩΝ 

Πελοπόννησος 

05 

22.500.000 


Ιόνια Νησιά 

06 

22.500.000 

Κρήτη 

04 

22.500.000 

(11) ΚΡΗΤΗΣ, Ν. ΑΙΓΑΙΟΥ 

Βόρειο Αιγαίο 

05 

22.500.000 


Νότιο Αιγαίο 

06 

15.000.000 


Αναλυτικά, οι αρμοδιότητες διαχείρισης που αναλαμ¬ 
βάνει ο ΕΦΕΠΑΕ περιγράφονται στα άρθρα 3 και 4 της 
παρούσας. 

2. Αρμοδιότητες διαχείρισης διατηρεί και η ΕΥΔ ΕΠΑΕ, 
σύμφωνα με το Άρθρο 3 της 1087/ΕΥΣ 1138/11.1.2013 (ΦΕΚ 
Β' 248/8.2.2013), όπως αυτές εξειδικεύονται στον Οδηγό 
Εφαρμογής του Προγράμματος «Ενίσχυση Μ.Μ.Ε. που 
δραστηριοποιούνται στους τομείς Μεταποίησης, Του¬ 
ρισμού, Εμπορίου & Υπηρεσιών στο πλαίσιο των περι¬ 
φερειακών επιχειρησιακών προγραμμάτων του ΕΣΠΑ 
2007-2013». 

3. Η εκχωρούμενη συγχρηματοδοτούμενη δημόσια 
δαπάνη και η ετήσια κατανομή της αποτυπώνεται για 
κάθε επιχειρησιακό πρόγραμμα στους χρηματοδοτι¬ 
κούς πίνακες εκχώρησης διαχείρισης των συνημμένων 
Παραρτημάτων I & II. 

Άρθρο 3 

Αρμοδιότητες διαχείρισης που εκχωρούνται 

1. Αναφορικά με τις στο άρθρο 2 αναφερόμενες κατη¬ 
γορίες πράξεων, ο ΕΦΕΠΑΕ ορίζεται Ενδιάμεσος Φορέ¬ 
ας Διαχείρισης για την άσκηση των εξής αρμοδιοτήτων 
του άρθρου 3 της ΥΑ 1087/ΕΥΣ 1138/11.1.2013 (ΦΕΚ Β' 
248/8.2.2013). 

ί. Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στην ΕΥΔ ΕΠΑΕ προτάσεις αναθεώρησής της. 

ϋ. Συνεργάζεται με την ΕΥΔ ΕΠΑΕ και παρέχει σε 
αυτήν κάθε πληροφορία που ζητείται. 

μι. Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
του έχουν εκχωρηθεί σε συμφωνία με την ΕΥΔ ΕΠΑΕ. 

ίν. Υποστηρίζει την ΕΥΔ ΕΠΑΕ -η οποία είναι αρμό¬ 
δια σύμφωνα με το Αρθρο 3(ίχ) της ΥΑ 1087/ΕΥΣ 1138/ 
11.1.2013 - στις ενέργειες δημοσιότητας, ώστε να διαδί¬ 
δονται όσο το δυνατό ευρύτερα οι πληροφορίες σχετικά 
με την προκήρυξη και τον τρόπο υποβολής προτάσεων 
από τους δικαιούχους που αιτούνται τη λήψη δημόσιας 
ενίσχυσης και παρέχει προς αυτούς, σαφείς και λεπτο¬ 
μερείς πληροφορίες τουλάχιστον σχετικά με: 

ίν.ί. τους όρους επιλεξιμότητας τους οποίους πρέπει 
να πληρούν οι προτεινόμενες αιτήσεις επιχορήγησης 
(πράξεις) προκειμένου να ενταχθούν για χρηματοδό¬ 
τηση στο πλαίσιο των Περιφερειακών Επιχειρησιακών 
Προγραμμάτων, 

ίν.ϋ. τις διαδικασίες για την εξέταση των αιτήσεων 
επιχορήγησης και τις σχετικές χρονικές περιόδους, 
ίν.ίϋ. τα κριτήρια για την επιλογή των προτεινόμενων 
αιτήσεων επιχορήγησης επενδυτικών σχεδίων και έντα¬ 
ξής τους στο επιχειρησιακό πρόγραμμα, 
ίν.ίν. τα αρμόδια στελέχη του ΕΦΕΠΑΕ και της ΕΥΔ 
ΕΠΑΕ, τα οποία μπορούν να παρέχουν πληροφορίες 
ίν.ν. την υποχρέωση δημοσιοποίησης εφόσον η αίτηση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 


Τα ανωτέρω στοιχεία δημοσιεύονται στον Οδηγό 
Εφαρμογής και στις επί μέρους εφαρμοστικές απο¬ 
φάσεις. 

ν. Παραλαμβάνει, συγκεντρώνει, αρχειοθετεί όλες τις 
αιτήσεις επιχορήγησης που υποβάλλονται και ελέγχει 
την πληρότητα των στοιχείων τους και των απαιτού- 
μενων δικαιολογητικών που τις συνοδεύουν. Καταχω¬ 
ρεί τα σχετικά δεδομένα στο Πληροφοριακό Σύστημα 
Κρατικών Ενισχύσεων. 

νί. Ελέγχει την κάλυψη των προϋποθέσεων συμμετο¬ 
χής, όπως αυτές ορίζονται στον Οδηγό Εφαρμογής του 
Προγράμματος. Καταχωρεί τα σχετικά δεδομένα στο 
Πληροφοριακό Σύστημα Κρατικών Ενισχύσεων. 

νϋ. Υποστηρίζει την ΕΥΔ ΕΠΑΕ και τις Περιφέρειες σε 
όλες τις ενέργειες οι οποίες απαιτούνται για την διορ¬ 
γάνωση της διαδικασίας αξιολόγησης των αιτήσεων επι¬ 
χορήγησης που υποβλήθηκαν, όπως αυτή ορίζεται στον 
Οδηγό Εφαρμογής του Προγράμματος, εφαρμόζοντας 
τα εγκεκριμένα από τις Επιτροπές Παρακολούθησης 
κριτήρια ένταξης. 

Στο πλαίσιο αυτό της υποστήριξης: 
νϋ.ί. καταχωρεί όλα τα σχετικά δεδομένα στο Πληρο¬ 
φοριακό Σύστημα Κρατικών Ενισχύσεων 
νϋ.ϋ. κάνει χρήση του Μητρώου Αξιολογητών το οποίο 
έχει καταρτίσει, 

νϋ.ίϋ. αποστέλλει τις αποφάσεις ένταξης στους δικαι¬ 
ούχους 

νϋ.ίν. συλλέγει και καταχωρεί στο ΟΠΣ τις αποφάσεις 
ένταξης/ανάκλησης/τροποποίησης και τα Τεχνικά Δελ¬ 
τία Πράξεων. 

νίϋ. Μεριμνά για τη συμμόρφωση των συγχρηματοδοτού- 
μενων πράξεων με τους ισχύοντες κοινοτικούς και εθνι¬ 
κούς κανόνες καθ’ όλη την περίοδο της υλοποίησής τους. 

ίχ. Διενεργεί επαληθεύσεις κατά τα προβλεπόμενα 
στην ΥΠΑΣΥΔ όπως εκάστοτε ισχύει, προκειμένου να 
επιβεβαιωθεί η συμμόρφωση των πράξεων προς τους 
εθνικούς και κοινοτικούς κανόνες. 

Στο πλαίσιο αυτό: 

χ. Συλλέγει τις Εκθέσεις Προόδου και τις Εκθέσεις 
Ολοκλήρωσης που υποβάλλονται από τους δικαιούχους 
(επενδυτές) προκειμένου να τους χορηγηθεί η αντίστοι¬ 
χη επιχορήγηση και τις καταχωρεί στο Πληροφοριακό 
Σύστημα Κρατικών ενισχύσεων. 

χί. Σε συνέχεια των ως άνω αναφερόμενων Εκθέσεων, 
διενεργεί διοικητικές ή/και επιτόπιες επαληθεύσεις, οι 
οποίες περιλαμβάνουν Τεχνική και Οικονομική Πιστοποίη¬ 
ση του αντικειμένου, κατά τις οποίες επιβεβαιώνεται ότι: 

χί.ί. ο δικαιούχος έχει πράγματι καταβάλλει τις δαπά¬ 
νες οι οποίες συμπεριλαμβάνονται στις Εκθέσεις Προ¬ 
όδου, σύμφωνα με τους κανόνες του εφαρμοζόμενου 
καθεστώτος ενίσχυσης, 

χί.ίί. το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης ένταξης και τα προϊόντα ή οι υπηρεσίες έχουν 
παραδοθεί, 

χί.ίϋ. οι Εκθέσεις των δικαιούχων είναι ακριβείς, 
χί.ίν. η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 

χί.ν. τηρήθηκαν οι κατάλληλες διαδικασίες για την 
αποφυγή διπλής χρηματοδότησης της δαπάνης από 
άλλα κοινοτικά ή εθνικά χρηματοδοτικά μέσα ή από 
άλλη προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται δυ¬ 
νατότητα προκαταβολής, ο ΕΦΕΠΑΕ διενεργεί διοικη¬ 
τική επαλήθευση στην αίτηση του δικαιούχου με την 
οποία επιβεβαιώνει σωρευτικά ότι: 

■ προσκομίζεται τουλάχιστον ισόποση εγγυητική επι¬ 
στολή από χρηματοπιστωτικό ίδρυμα που λειτουργεί 
νόμιμα 

■ καλύπτονται από τις δαπάνες που καταβάλλονται 
από τους δικαιούχους στο πλαίσιο της εφαρμογής της 
επιχορήγησης και δικαιολογούνται με εξοφλημένα τι¬ 
μολόγια ή λογιστικά έγγραφα ισοδύναμης αποδεικτικής 
αξίας το αργότερο τρία έτη μετά το έτος καταβολής 
της προκαταβολής, 

■ τηρούνται τυχόν πρόσθετες προϋποθέσεις που προ- 
βλέπονται στο πλαίσιο του εφαρμοζόμενου καθεστώτος 
ενίσχυσης. 

χϋ. Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Σύμφωνα με την ΥΠΑΣΥΔ, όπως 
έχει τροποποιηθεί και ισχύει, οι προκαταβολές και οι 
ενδιάμεσες πληρωμές των δικαιούχων για την υλοποί¬ 
ηση των πράξεων που συγχρηματοδοτούνται από τα 
Επιχειρησιακά Προγράμματα του ΕΣΠΑ, δεν κατάσχο¬ 
νται, δεν υπόκεινται σε κανενός είδους παρακράτηση 
και δεν συμψηφίζονται με τυχόν οφειλές του δικαιούχου 
προς το Ελληνικό Δημόσιο ή τα ασφαλιστικά ταμεία. 
Οι τελικές πληρωμές των ανωτέρω δικαιούχων, μετά 
την ολοκλήρωση του έργου, δύνανται να κατάσχονται, 
συμψηφίζονται, παρακρατούνται ή να αποδίδονται για 
λογαριασμό του δικαιούχου και καταβάλλονται με την 
υποχρεωτική προσκόμιση αποδεικτικών φορολογικής 
και ασφαλιστικής ενημερότητας. 

χίϋ. Καταχωρεί στο Πληροφοριακό Σύστημα Κρατικών 
Ενισχύσεων τις Εκθέσεις Ελέγχου που προκύπτουν από 
τις διοικητικές/επιτόπιες επαληθεύσεις και τις πιστο¬ 
ποιήσεις που πραγματοποιούνται σύμφωνα με τους ει¬ 
δικότερους κανόνες του εφαρμοζόμενου καθεστώτος 
ενίσχυσης. 

χιν. Προβαίνει στην ακύρωση μέρους ή του συνόλου 
της κοινοτικής ή /και δημόσιας συνεισφοράς της πράξης 
η οποία επιβάλλεται βάσει πορίσματος επαλήθευσης 
σύμφωνα με τις οριζόμενες στην ΥΠΑΣΥΔ διαδικασίες 
και καταχωρεί στο ΟΠΣ και στο Πληροφοριακό Σύστημα 
τις λογιστικές εγγραφές που αντιστοιχούν στην ακύ¬ 
ρωση, είτε αυτή επιβάλλεται από επιτόπια επαλήθευση, 
είτε από επιθεώρηση της Αρχής Πληρωμής, από έλεγχο 
της ΕΔΕΑ ή κοινοτικού ελεγκτικού οργάνου. 

χν. Καταχωρεί στο ΟΠΣ και το Πληροφοριακό Σύστημα 
Κρατικών Ενισχύσεων τις πιστοποιημένες δαπάνες που 
προκύπτουν και όποια άλλα στοιχεία παρακολούθησης 
εκτέλεσης των επενδυτικών σχεδίων/επιχορηγήσων 
απαιτούνται από το σύστημα. 

χνι. Εξετάζει και εγκρίνει/απορρίπτει αιτήματα επεν¬ 
δυτών που έχουν ενταχθεί στο πρόγραμμα και αφορούν 
τροποποιήσεις ήσσονος σημασίας όπως αυτές προσδι¬ 
ορίζονται στον Οδηγό Εφαρμογής. 

χνϋ. Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στην 


ΕΥΔ ΕΠΑΕ των τεκμηριωμένων απαντήσεών του στα 
σχετικά πορίσματα ελέγχου. 

χνϋί. Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των επενδυτικών σχεδίων/επιχορηγήσεων που 
εκτελούν, τις υποχρεώσεις για τη δημοσιότητα σύμφωνα 
με τις απαιτήσεις των άρθρων 8 και 9 του Καν. 1828/06, 
την τήρηση χωριστής λογιστικής μερίδας ή επαρκούς 
λογιστικής κωδικοποίησης και την τήρηση των πολιτι¬ 
κών σύμφωνα με τις ισχύουσες διατάξεις και τις οδηγίες 
και κατευθύνσεις της Εθνικής Αρχής Συντονισμού. Προ¬ 
τείνει μέτρα υποστήριξης των δικαιούχων προκειμένου 
να ανταποκριθούν στις υποχρεώσεις τους. 

χιχ. Παρέχει στην ΕΥΔ ΕΠΑΕ και στην Αρχή Πιστοποί¬ 
ησης όλες τις αναγκαίες πληροφορίες σχετικά με τις 
διαδικασίες και τις πιστοποιήσεις/επαληθεύσεις που 
πραγματοποιεί για κάθε αίτηση χορήγησης επιχορή¬ 
γησης των πράξεων που διαχειρίζεται, για σκοπούς 
πιστοποίησης. 

χχ. Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδότη¬ 
ση δημόσιες υπηρεσίες και τη διάθεση των απαιτούμε- 
νων πιστώσεων στους δικαιούχους για την υλοποίηση 
των επενδυτικών τους σχεδίων. 

χχί. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
και στο Πληροφοριακό Σύστημα Κρατικών Ενισχύσεων, 
σύμφωνα με τους κανόνες του Συστήματος Διαχείρισης 
και Ελέγχου. Στις περιπτώσεις που οι πιστοποιημένες 
δαπάνες και τα δεδομένα υλοποίησης που απαιτούνται 
για τη χρηματοοικονομική διαχείριση, παρακολούθηση, 
τις επαληθεύσεις και την αξιολόγηση καταχωρούνται 
σε άλλο πληροφοριακό σύστημα εκτός του ΟΠΣ, δια¬ 
σφαλίζει την σε ημερήσια βάση αξιόπιστη διαβίβαση 
των δεδομένων στο ΟΠΣ. 

2. Η ΕΥΔ ΕΠΑΕ για την στο άρθρο 2 αναφερόμε- 
νη κατηγορία πράξεων, ασκεί το σύνολο των λοιπών 
αρμοδιοτήτων που δεν έχουν εκχωρηθεί δυνάμει της 
παραγράφου 1 του παρόντος άρθρου στον ΕΦΕΠΑΕ. 

Άρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από τον ΕΦΕΠΑΕ σύμφωνα με το Σύστημα Δια¬ 
χείρισης και Ελέγχου του εδαφίου (γ) της παρ. 1 του 
άρθρου 2 του Ν. 3614/2007 όπως αυτό ισχύει και την 
αρχή της χρηστής δημοσιονομικής διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, ο Ε.Φ.Δ. αναλαμβάνει 
τις ακόλουθες υποχρεώσεις: 

1. Κοινοποιεί στην ΕΥΔ ΕΠΑΕ και την ΕΥΣ ετήσιο πρό¬ 
γραμμα ενεργειών και εξαμηνιαίες εκθέσεις προόδου 
και διαμορφώνει τεκμηριωμένες προτάσεις διορθωτικών 
ή/και προληπτικών ενεργειών με στόχο την αποτελε¬ 
σματικότερη και αποδοτικότερη διαχείριση και υλοποί¬ 
ηση του Επιχειρησιακού Προγράμματος και ενημερώνει 
συστηματικά το ΟΠΣ με τα στοιχεία προόδου εκτέλεσης 
του Προγράμματος. 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όργα¬ 
να της Ελλάδας και της Ευρωπαϊκής Ένωσης και παρέ- 

χει σε αυτά τα αναγκαία στοιχεία για την απρόσκοπτη 
διενέργεια αυτών. Αποδέχεται διοικητικές και επιτόπιες 
επιθεωρήσεις από την ΕΥΔ ΕΠΑΕ και παρέχει σε αυτή 
τα αναγκαία στοιχεία προκειμένου να επιβεβαιωθεί η 
κατά το δέοντα τρόπο άσκηση των καθηκόντων που 
του έχουν ανατεθεί. 

3. Συνεργάζεται με την ΕΥΔ ΕΠΑΕ, την ΕΥΣ και την 
Ειδική Υπηρεσία Θεσμικής Υποστήριξης για την εξειδί- 
κευση εργαλείων και προτύπων που απαιτούνται για 
την άσκηση των αρμοδιοτήτων της. 

4. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι τηρού¬ 
νται λεπτομερή μητρώα για κάθε καθεστώς ενισχύσε¬ 
ων επί δέκα έτη από την ημερομηνία κατά την οποία 
χορηγήθηκε η τελευταία ατομική ενίσχυση βάσει του 
εν λόγω καθεστώτος. Τα εν λόγω μητρώα περιέχουν 
όλες τις αναγκαίες πληροφορίες για να διαπιστωθεί αν 
πληρούνται οι προϋποθέσεις απαλλαγής που ορίζονται 
στους ισχύοντες Κανονισμούς περιλαμβανομένων των 
πληροφοριών για το καθεστώς των επιχειρήσεων των 
οποίων το δικαίωμα ενίσχυσης εξαρτάται από το κα¬ 
θεστώς τους ως ΜΜΕ. 

5. Διαβιβάζει στην ΕΥΔ ΕΠΑΕ και στην Εθνική Αρχή 
Συντονισμού τις αναγκαίες πληροφορίες για την παρα¬ 
κολούθηση της τήρησης των κανόνων σώρευσης των 
ενισχύσεων. 

6. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης και την ΕΥΔ ΕΠΑΕ και με τις απαιτήσεις 
που ορίζονται στο άρθρο 5 του Καν.1828/2006 για τις 
κατηγορίες πράξεων που διαχειρίζεται. 

Αρθρο 5 

Υποχρεώσεις της Ειδικής Υπηρεσίας Διαχείρισης 
του Επιχειρησιακού Προγράμματος 
«Ανταγωνιστικότητα και Επιχειρηματικότητα» 

1. Η ΕΥΔ ΕΠΑΕ συντονίζει και εποπτεύει την άσκη¬ 
ση των αρμοδιοτήτων του ΕΦΕΠΑΕ στον οποίο εκχω¬ 
ρούνται αρμοδιότητες διαχείρισης και έχει την τελική 


ευθύνη έναντι της Επιτροπής για τη διαχείριση του 
συνόλου του προγράμματος σύμφωνα με τις απαιτήσεις 
του Συστήματος Διαχείρισης και Ελέγχου και την αρχή 
της χρηστής δημοσιονομικής διαχείρισης. 

2. Η ΕΥΔ ΕΠΑΕ ενημερώνει έγκαιρα τον ΕΦΕΠΑΕ για το 
Σύστημα Διαχείρισης και Ελέγχου και κάθε τροποποίη¬ 
ση αυτού και τον υποστηρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων του 
ΕΦΕΠΑΕ, σε σχέση με τις δράσεις που εκχωρούνται, 
ώστε να βεβαιώνεται ότι αυτές εκτελούνται σύμφωνα 
με το εφαρμοζόμενο Σύστημα Διαχείρισης και Ελέγχου 
και την αρχή της χρηστής δημοσιονομικής διαχείρισης. 
Στο πλαίσιο αυτό: 

ί. Παρακολουθεί την ορθή και έγκαιρη ενημέρωση του 
ΟΠΣ από τον ΕΦΕΠΑΕ με τα απαραίτητα δεδομένα 
υλοποίησης που απαιτούνται για τη χρηματοοικονομική 
διαχείριση, την παρακολούθηση, τις επαληθεύσεις, την 
αξιολόγηση καθώς και τις λογιστικές εγγραφές για κάθε 
πράξη που διαχειρίζεται ο ΕΦΕΠΑΕ. 

ϋ. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει ο ΕΦΕΠΑΕ και 
τις εξαμηνιαίες εκθέσεις προόδου τους και διαμορφώνει 
τεκμηριωμένες προτάσεις διορθωτικών ή/και προληπτι¬ 
κών ενεργειών, με στόχο την αποτελεσματικότερη και 
αποδοτικότερη διαχείριση και υλοποίηση του επιχειρη¬ 
σιακού προγράμματος. 

ίϋ. Παρακολουθεί τα αποτελέσματα των ελέγχων και 
επιθεωρήσεων που διενεργούνται στον ΕΦΕΠΑΕ από 
την Αρχή Ελέγχου και τα λοιπά εθνικά και ευρωπαϊκά 
ελεγκτικά όργανα. 

ιν. Δύναται να πραγματοποιεί διοικητικές και επιτόπι¬ 
ες επιθεωρήσεις στον ΕΦΕΠΑΕ και στους δικαιούχους, 
προκειμένου να επιβεβαιωθεί η άσκηση των αρμοδιο¬ 
τήτων που του έχουν ανατεθεί με βάση το εφαρμοζό¬ 
μενο Σύστημα Διαχείρισης και Ελέγχου και την αρχή 
της χρηστής δημοσιονομικής διαχείρισης. Η ΕΥΔ ΕΠΑΕ 
έχει το δικαίωμα όχι μόνο δειγματοληπτικών αλλά και 
στοχευμένων επανελέγχων μετά την ολοκλήρωση των 
έργων. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην αρχή πιστοποίησης. 

Αρθρο 6 
Ειδικοί Όροι 

Με απόφαση του Υπουργού Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων, η συ¬ 
νολική δημόσια δαπάνη της κατηγορίας πράξεων που 
ορίζεται στο Άρθρο 2 της παρούσης, δύναται να τρο¬ 
ποποιείται για την καλύτερη εξυπηρέτηση των στόχων 
των οικείων Επιχειρησιακών Προγραμμάτων, μετά από 
τεκμηριωμένη εισήγηση της Διαχειριστικής Αρχής του 
ΕΠ «Ανταγωνιστικότητα και Επιχειρηματικότητα». 



ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : 13 ΑΤΤΙΚΗΣ 2007-2013 

η διαχείριση των οποίων εκχωρείται στον: ΕΦΕΠΑΕ 

ΚΩΔΙΚΟΣ ΕΚΧΩΡΗΣΗΣ: ΕΦ44 

Α/Α ΕΚΧΩΡΗΣΗΣ 1 


13078 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΙΟ 

ο 

(Ν 

110.925.000 

2014 

86.630.414 

2013 

69.635.613 

2012 

32.765.806 

2011 

12.976.689 

2010 

Ο 


ΕΤΠΑ 

ΥΠΟΧΡΕΩΣΗ ΑΘΡΟΙΣΤΙΚΗΣ ΑΠΟΡΡΟΦΗΣΗΣ (Ν+3/Ν+2) - ΚΟΙΝΟΤΙΚΗ ΣΥΝΔΡΟΜΗ 






























ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : 09 ΜΑΚΕΔΟΝΙΑΣ ΘΡΑΚΗΣ 2007-2013 

η διαχείριση των οποίων εκχωρείται στον: ΕΦΕΠΑΕ 

ΚΩΔΙΚΟΣ ΕΚΧΩΡΗΣΗΣ: ΕΦ45 

ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : 09 ΜΑΚΕΔΟΝΙΑΣ ΘΡΑΚΗΣ 2007-2013 

η διαχείριση των οποίων εκχωρείται στον: ΕΦΕΠΑΕ 

ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : 12 "ΘΕΣΣΑΛΙΑΣ- ΣΤΕΡΕΑΣ ΕΛΛΑΔΑΣ- ΗΠΕΙΡΟΥ 2007-2013" 

ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : 10 "ΔΥΤΙΚΗΣ ΕΛΛΑΔΑΣ-ΠΕΛΟΠΟΝΝΗΣΟΥ-ΙΟΝΙΩΝ ΝΗΣΩΝ 2007-2013 1 

η διαχείριση των οποίων εκχωρείται στον: ΕΦΕΠΑΕ 

ΚΩΔΙΚΟΣ ΕΚΧΩΡΗΣΗΣ: ΕΦ51 

ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : 10 "ΔΥΤΙΚΗΣ ΕΛΛΑΔΑΣ-Π ΕΛΟΠΟΝ ΝΗΣΟΥ-ΙΟΝ ΙΩΝ ΝΗΣΩΝ 2007-2013' 

η διαχείριση των οποίων εκχωρείται στον: ΕΦΕΠΑΕ 

ΚΩΔΙΚΟΣ ΕΚΧΩΡΗΣΗΣ: ΕΦ53 

ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : 11 "ΚΡΗΤΗΣ ΚΑΙ ΝΗΣΩΝ ΑΙΓΑΙΟΥ 2007-2013' 

η διαχείριση των οποίων εκχωρείται στον: ΕΦΕΠΑΕ 

ΚΩΔΙΚΟΣ ΕΚΧΩΡΗΣΗΣ: ΕΦ55 

13091 


Η ισχύς της παρούσας ξεκινά από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ·^) 


Ηλεκτρονική Διεύθυνση: ήίίρ://νννννν.β1.9Γ - β-ηιαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 




















































































